Töö  nr 1976-07

 

    ERAMU

    Tallinn Pikaliiva tn. 79 

Ehitusgeoloogilise uuringu aruanne

                                                               
                 Direktor                                                                       Uno Järve

                  Autor                                                                           M. Mõistlik

Tallinn
Aprill 2007

S I S U K O R D

	SELETUSKIRI

1.	Üldosa

2.	Ala geoloogiline ehitus ja pinnaseomadused

3.	Ehitusgeoloogilised tingimused

TABELID

1.  Pinnaste geotehniliste näitajate normväärtused

2.	Uuringupunktide  üldandmed, veetase ja kihtide lasuvusnäitajad 

3.	Pinnase omadused

	LISAD

1.   Geotulp 

2.   Surupenetratsioon

	JOONISED

		1. Uuringupunktide asukoha plaan (M 1:500) 

		2. Geoprofiil (M 1:100; M 1:500)

1. ÜLDOSA

Töö tellija
Mihhail Sinani 

Objekt
Eramu Tallinnas Pikaliiva tn. 79 

Välitöö
Välitöö toimus märtsis 2007. Puurseadmega Geotech 604D puuriti vibromeetodil 1puurauk (PA) 4,9 m sügavuseni maapinnast.  
Masinaga UGB-1VSG, millele on paigaldatud mehaaniline penetromeeter, surupenetreeriti 2 kohas 4,0...8,0 m sügavuseni maapinnast. 
Uuringupunktid seoti plaanis kohaliku situatsiooniga, kõrguslikult Pikaliiva tänava teekatte pinnaga, abs. kõrgusel 5,74 m.  

Tegijad
Välitöö tegid puurijad Eero Umbsaar, Aivar Lember, Toomas Pikamäe ja Kaido Lepasepp. Tööd juhendas, andmed töötles ja käesoleva aruande koostas insener Merilin Mõistlik. 

2. ALA GEOLOOGILINE EHITUS JA PINNASEOMADUSED 

Uuritud ala paikneb sügavale aluspõhjakivimitesse lõikunud ürgoru kohal, mis on täitunud jääjõeliste ja mereliste kvaternaarisetetega. Maapinna abs. kõrgused jäävad vahemikku 5,15...5,25 m. 

Täitepinnase (kiht 1) moodustab vundamendi august välja kaevatud ja segi pööratud pinnas (muld, saviliiv, lubjakivilahmakad) ja  muld. Kihi paksus on 0,5...0,6 m.  

Tolmliiv (kiht 2) on kollane, kesktihe, lasub 0,5...0,6 m sügavusel maapinnast, abs. kõrgusel 4,65 m. Kihi paksus on 0,6...1,1 m. 
SP 4914A ümbruses on tolmliiva alumine, 0,5 m paksune osa kohev (kiht 3). Kohev tolmliiv lasub 1,6 m sügavusel maapinnast, abs kõrgusel 3,55 m. 

Savi (kiht 4) on hall, kerge, voolava konsistentsiga, lasub 1,2...2,1 m sügavusel maapinnast, abs. kõrgusel 3,05...4,05 m. Kihi paksus on 0,9...1,1 m. Savi looduslik veesisaldus (Wn) on  82,2...87,1 % (keskmine 84,7 %), voolavuspiir (WL) 49,8 % ja plastsusarv (IL) 2,40.  

Liivsavi (kiht 5) on hall, konsistentsilt kõvaplastne ja kõva. Kiht lasub savipinnase all, 2,3...3,0 m sügavusel maapinnast, abs kõrgusel 2,15...2,95 m. Kihi paksus on 0,5...1,3 m. Looduslik veesisaldus Wn = 18,4...24.2 %, keskmine 21,3%.
 
Tolm- ja peenliiv (kiht 6) on hallikaskollane ja hall, tihe, veeküllastunud. Kiht lasub maapinnast 2,8...4,30 m sügavusel, abs. kõrgusel 0,85...2,45 m. Kihti surupenetreeriti 1,2...3,7 m ulatuses.

Pinnasevesi 

Pinnasevesi, mis mõõdeti vahetult peale puurimist ilmus 1,05 m sügavusel maapinnast, abs. kõrgusel 4,20 m. Tegemis on ülaveega, mis toitub valdavalt sademetest ja lumesula veest. Maksimaalne pinnaseveetase võiks olla 0,5 m kõrgemal.  

3. EHITUSGEOLOOGILISED TINGIMUSED

Ehitusgeoloogilised tingimused uuritud maa-alal on keerulised 1,2 m sügavusel lasuva  voolava savipinnase ja kõrge pinnasevee esinemise tõttu. 

Sõltuvalt hoone arhitektuursest lahendusest ja kaalust on hoone vundeeritav plaadile või vaiadele. 
Plaatvundament. Vundament tuleks panna võimalikult kõrgele, lisasurve kiht 4 pealispinnale ei tohiks ületada 50 kPa. 
Vaivundament. Vaiad tuleks toetada kihile 6, süvitades (tehes) vaia otsa abs. kõrguseni – 1 m. Sellise vaia kandevõime arvutamisel tuleks lähtuda vaiaotsa vastupanust (qbk) 6000kN/m2 ja vaiakülje keskmisest vastupanust (qsk) 10 kN/m2. 

Kasutada võiks kruvivaiu, mida teeb ka REI Geotehnika. Sellise vaia arvutuskandevõime on 100 kN. 

Pinnasevee alandamiseks looduslikud eeldused puuduvad. 

Pinnaste geotehniliste näitajate normväärtused tabelis 1 (EVS mõistes) on saadud  liivpinnastel korrelatsioonidest surupenetratsiooni koonustakistusega (qc), savipinnastel korrelatsioonidest niiskusega (Wn).

Tabel 1. Pinnaste geotehniliste näitajate normväärtused
Kihi nr.	Pinnas	Deformat-siooni- moodul
 E 
MPa	Mahukaal
γ
kN/m3
	Sise hõõrde-nurk 
φ 
kraad	Nidusus 
c
kPa	Filtratsiooni- moodul
k
m/d	Kaevetööde positsioon SNiP IV-2-82 tabeli 1 järgi	
1	Täitepinnas		17				
34b	
2	Tolmliiv, kesktihe	15	19	33	0	2	
27a	
3	Tolmliiv, kohev	3	18	20	0	0,5	
27a	
4	Savi, voolav	0,3	15	3	2	0,0001	
8a	
5	Liivsavi, kõvaplastne	5	20	22	18			
6	Tolm- ja peenliiv, tihe	50	20	37	0